Document ID: 32004D0590

KOMISSION PÄÄTÖS,
tehty 4 päivänä kesäkuuta 2004,
nautaeläimiä koskevan Kyproksen tietokannan toimintakelpoisuuden toteamisesta
(tiedoksiannettu numerolla K(2004) 1969)
(Ainoastaan kreikankielinen teksti on todistusvoimainen)
(ETA:n kannalta merkityksellinen teksti)
(2004/590/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Tšekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymisasiakirjan ja erityisesti sen 57 artiklan,
sekä katsoo seuraavaa:
(1)
Kypros on esittänyt komissiolle pyynnön, että komissio toteaisi toimintakelpoiseksi nautaeläinten tunnistus- ja rekisteröintijärjestelmän käyttöönottamisesta sekä naudanlihan ja naudanlihatuotteiden pakollisesta merkitsemisestä ja neuvoston asetuksen (EY) N:o 820/97 kumoamisesta 17 päivänä heinäkuuta 2000 annetun Euroopan parlamentin ja neuvoston asetuksen (EY) N:o 1760/2000 (1) mukaisen Kyproksen nautaeläinten tunnistus- ja rekisteröintijärjestelmään kuuluvan tietokannan.
(2)
Kyproksen viranomaiset ovat toimittaneet asianmukaisia tietoja, joita päivitettiin 31 päivänä maaliskuuta 2004.
(3)
Kyproksen viranomaiset ovat sitoutuneet parantamaan tietokannan luotettavuutta varmistamalla erityisesti, että i) lisätoimenpiteitä, tarkastukset mukaan luettuina, toteutetaan syntymistä, kuolemista ja - erityisesti maatiloille tehtävistä - siirroista ilmoittamiselle asetetun viiden työpäivän pituisen määräajan noudattamisen parantamiseksi, ii) lisätoimenpiteitä toteutetaan joko automaattisesti tai paikan päällä tehdyissä tarkastuksissa todettujen virheiden tai puutteiden korjaamiseksi nopeasti, iii) uusia tietojen luotettavuutta osoittavia testejä otetaan käyttöön tietokantaan sisältyvien tietojen laadun parantamiseksi erityisesti syntymien osalta, iv) tapahtumatietokantaa parannetaan korvamerkkien korvaamista koskevan tiedon laadun varmistamiseksi ja v) toimenpiteitä toteutetaan sen varmistamiseksi, että nautaeläinten tunnistaminen ja rekisteröinti tehdään komission asetuksen (EY) N:o 1082/2003 (2) mukaisesti.
(4)
Kyproksen viranomaiset sitoutuivat panemaan nämä parannustoimenpiteet täytäntöön viimeistään 30 päivänä huhtikuuta 2004.
(5)
Edellä esitetyn perusteella on aiheellista tunnustaa nautaeläimiä koskevan Kyproksen tietokannan toimintakelpoisuus,
ON TEHNYT TÄMÄN PÄÄTÖKSEN:
1 artikla
Nautaeläimiä koskevan Kyproksen tietokannan todetaan olevan toimintakelpoinen 1 päivästä toukokuuta 2004.
2 artikla
Tämä päätös on osoitettu Kyprokselle.
Tehty Brysselissä 4 päivänä kesäkuuta 2004.

Labels: 17
3
6
12
18